## VÝZVA NA PREDKLADANIE PONÚK

## (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „ZVO“)

Predmet zákazky:

**„Výkon zimnej služby v sezóne 2021/2022“**

(poskytnutie služby)

.............................................................

 Mgr. Ján Havran

 predseda predstavenstva

 Banskobystrickej regionálnej správy ciest, a.s.

V Banskej Bystrici, november 2021

 **OBSAH**

1. Identifikácia verejného obstarávateľa
2. Predmet zákazky
3. Miesto a množstvo dodania predmetu zákazky
4. Typ zmluvy
5. Predpokladaná hodnota zákazky
6. Trvanie zmluvy
7. Obhliadka predmetu zákazky
8. Zdroj finančných prostriedkov
9. Jazyk ponuky
10. Podmienky predkladania ponúk
11. Podmienky účasti
12. Obsah ponuky
13. Lehota na predkladanie ponúk
14. Doplnenie, zmena a odvolanie ponuky
15. Náklady na ponuku
16. Rozdelenie zákazky na časti
17. Variantné riešenie
18. Vyhradenie práva
19. Komunikácia
20. Vysvetlenie požiadaviek uvedených vo Výzve
21. Kritériá na vyhodnotenie ponúk a pravidlá ich uplatnenia
22. Použitie elektronickej aukcie
23. Prijatie ponuky a uzavretie zmluvy
24. Záverečné ustanovenia
25. Prílohy
26. **Identifikácia verejného obstarávateľa**
	1. **Názov:** Banskobystrická regionálna správa ciest, a.s.

**IČO:** 36 836 567

**Sídlo:** Majerská cesta 94, 974 96 Banská Bystrica

**Štatutárny orgán:** Mgr. Ján Havran, predseda predstavenstva

Mgr. Nikoleta Oktavcová, podpredseda predstavenstva

**Typ verejného obstarávateľa:** právnická osoba, ktorá spĺňa požiadavky ustanovenia § 7 ods. 1

písm. d) a zároveň ods. 2 písm. c) ZVO

**Kontaktná osoba vo veciach**

**procesu verejného obstarávania:** Katarína Jombíková, špecialista kontroly a verejného obstarávania,

katarina.jombikova@bbrsc.sk, +421918543284

**Kontaktná osoba vo veciach**

**technických:** Ing. Tomáš Maňúr, prevádzkový riaditeľ,

tomas.manur@bbrsc.sk, +421918543399

# Predmet zákazky

* 1. Predmetom zákazky je poskytnutie služby, a to zabezpečenie služieb vzťahujúcich sa na výkon zimnej služby v období zimnej sezóny 2021/2022 spolu s kvalifikovanou obsluhou, pričom verejný obstarávateľ požaduje zabezpečenie nepretržitej 24 hodinovej služby. Ide o službu spojenú s výkonom zimnej služby prostredníctvom vozidiel kategórie NA – N3, kategórie T a nakladača v rozsahu podľa jednotlivých častí predmetu zákazky. Uchádzač je povinný na svoje náklady zabezpečiť svojich zamestnancov, potrebné vozidlá, traktory alebo nakladače, príslušné strojné vybavenie, pracovné pomôcky a pri svojej činnosti rešpektovať oprávnené požiadavky verejného obstarávateľa. Poskytnutie služby v dohodnutom čase, mieste a podľa ostatných podmienok je súčasťou Zmluvy o prevádzke dopravného prostriedku (Príloha č. 2a až 2e tejto Výzvy) v rozsahu poskytnutia uvedeného v Rozsahu činností a výkonov (Príloha č. 3a až 3e tejto Výzvy) a v Zmluve o prevádzke dopravného prostriedku (Príloha č. 2a až 2e tejto Výzvy).
	2. Verejný obstarávateľ požaduje predložiť aj doklad o platnom poistení vzťahujúci sa na predmet zákazky pre každú časť predmetu zákazky samostatne, a to s poistným krytím min. vo výške 30 000,00 € v rámci poskytnutia riadnej súčinnosti potrebnej na uzavretie zmluvy, čo uchádzač preukáže predložením poistnej zmluvy o zodpovednosti za škodu v rozsahu podľa toho, na ktorú časť predmetu zákazky predkladá svoju ponuku.
	3. Predmet zákazky je rozdelený na päť samostatných častí, a to:
		1. ***Časť predmetu zákazky č. 1 – Prenájom traktorov s obsluhou v počte 4 ks pre stredisko Jelšava***

 Predmetom časti zákazky č. 1 je zabezpečenie služieb vzťahujúcich sa na výkon zimnej služby v období zimnej sezóny 2021/2022 spolu s kvalifikovanou obsluhou v rozsahu činností a výkonov definovaných v Prílohe č. 3a, pričom verejný obstarávateľ požaduje zabezpečenie nepretržitej, t. j. 24 hodinovej služby v požadovanom rozsahu vozidiel v celkovom počet 4 ks s vodičmi. Jedná sa o vozidlá kategórie T, s pohonom 4 x 4, výkonom motora v rozsahu od 47 kW do 75 kW vybavených zadnou závesnou radlicou na odstraňovanie snehu pluhovaním pre stredisko verejného obstarávateľa v Jelšave, okres Revúca Jednotlivé zásahy resp. samotný výkon zimnej údržby sa bude riadiť pokynmi a na vyzvanie poverených zamestnancov dispečingu zriadeného na stredisku v Jelšave.

* + 1. ***Časť predmetu zákazky č. 2 – Prenájom nakladačka s obsluhou v počte 1 ks pre skládku posypového materiálu v obci Muráň***

 Predmetom časti zákazky č. 2 je zabezpečenie služieb spojených s nakládkou posypového materiálu a úpravou skládky. Ide o nakladanie inertného a chemického posypového materiálu /drva, soľ/ v období zimnej sezóny 2021/2022 spolu s kvalifikovanou obsluhou prostredníctvom kolesového nakladača v celkovom počte 1 ks s vodičom/strojníkom, s pohonom 4 x 4, výkonom motora min. 70 kW s čelnou nakladacou lopatou v rozsahu činností a výkonov podľa Prílohy č. 3b, pričom verejný obstarávateľ požaduje zabezpečenie nepretržitej, t. j. 24 hodinovej služby poskytovanej v priestoroch skládky posypového materiálu verejného obstarávateľa v obci Muráň patriacej pod správu strediska Jelšava, okres Revúca. Samotný výkon nakladača sa bude riadiť pokynmi a na vyzvanie poverených zamestnancov centrálneho dispečingu zriadeného na stredisku v Jelšave.

* + 1. ***Časť predmetu zákazky č. 3 – Prenájom traktora s obsluhou v počte 4 ks pre stredisko Lučenec***

 Predmetom časti zákazky č. 3 je zabezpečenie služieb vzťahujúcich sa na výkon zimnej služby v období zimnej sezóny 2021/2022 spolu s kvalifikovanou obsluhou v rozsahu činností a výkonov definovaných v Prílohe č. 3c, pričom verejný obstarávateľ požaduje zabezpečenie nepretržitej, t. j. 24 hodinovej služby v požadovanom rozsahu vozidiel v celkovom počet 4 ks s vodičmi. Jedná sa o vozidlo kategórie T, s pohonom 4 x 4, výkonom motora v rozsahu od 47 kW do 75 kW vybaveného zadnou závesnou radlicou na odstraňovanie snehu pluhovaním pre stredisko verejného obstarávateľa v Lučenci, okres Lučenec. Jednotlivé zásahy resp. samotný výkon zimnej údržby sa bude riadiť pokynmi a na vyzvanie poverených zamestnancov centrálneho dispečingu zriadeného na stredisku v Lučenci.

* + 1. ***Časť predmetu zákazky č. 4 – Prenájom vozidla s obsluhou v počte 1 ks pre úsek cesty Čechánky – Táňovo***

 Predmetom časti zákazky č. 4 je zabezpečenie služieb vzťahujúcich sa na výkon zimnej služby v období zimnej sezóny 2021/2022 spolu s kvalifikovanou obsluhou v rozsahu činností a výkonov definovaných Prílohe č. 3d, pričom verejný obstarávateľ požaduje zabezpečenie nepretržitej, 24 hodinovej služby v požadovanom rozsahu počtu vozidiel 1 ks s vodičom. Jedná sa o vozidlo kategórie NA - N3, s pohonom 4 x 4 alebo 6 x 6 vybavené čelnou snehovou radlicou s oceľovými britmi so záberom min. 3 m na odstraňovanie snehu pluhovaním pre úsek cesty Čechánky – Táňovo patriaci pod správu strediska verejného obstarávateľa v Poltári, okres Lučenec. Jednotlivé zásahy resp. samotný výkon zimnej údržby sa bude riadiť pokynmi a na vyzvanie poverených zamestnancov centrálneho dispečingu zriadeného na stredisku v Lučenci.

* + 1. ***Časť predmetu zákazky č. 5 – Prenájom traktora s obsluhou v počte 1 ks pre úsek cesty Abelová – Budiná***

 Predmetom časti zákazky č. 5 je zabezpečenie služieb vzťahujúcich sa na výkon zimnej služby v období zimnej sezóny 2021/2022 spolu s kvalifikovanou obsluhou v rozsahu činností a výkonov definovaných Prílohe č. 3e, pričom verejný obstarávateľ požaduje zabezpečenie nepretržitej, 24 hodinovej služby v požadovanom rozsahu počtu vozidiel 1 ks s vodičom. Jedná sa o vozidlo kategórie T, s pohonom 4 x 4, výkonom motora v rozsahu od 47 kW do 75 kW vybaveného zadnou závesnou radlicou na odstraňovanie snehu pluhovaním pre úsek cesty č. 2645 Abelová – cesty č. 2634 Budiná patriaci pod správu strediska verejného obstarávateľa v Lučenec, okres Lučenec. Jednotlivé zásahy resp. samotný výkon zimnej údržby sa bude riadiť pokynmi a na vyzvanie poverených zamestnancov centrálneho dispečingu zriadeného na stredisku v Lučenci.

Možnosť predloženia ponúk na jednotlivé časti nie je obmedzená, uchádzač môže predložiť ponuku na jednu časť predmetu zákazky alebo viacero častí súčasne.

* 1. Spoločný slovník obstarávania (CPV):

Hlavný predmet: 60181000 - 0 Prenájom nákladných vozidiel s vodičom

# Miesto a množstvo dodania predmetu zákazky

* 1. ***Časť predmetu zákazky č. 1 – Prenájom traktorov s obsluhou v počte 4 ks pre stredisko Jelšava***

Miestom poskytovania služby sú komunikácie v okrese Revúca v pôsobnosti strediska verejného obstarávateľa v Jelšave v rozsahu podľa prílohy č. 3a Výzvy, ktoré množstvo je len predpokladané, teda objem prác nie je záväzný a verejný obstarávateľ má právo znížiť alebo zvýšiť objem poskytovaných služieb podľa potreby nezávislej od jeho vôle vyplývajúcej z poveternostných podmienok v priebehu trvania zmluvy, kedy sa verejný obstarávateľ bude riadiť ustanovením § 18 ZVO.

* 1. ***Časť predmetu zákazky č. 2 – Prenájom nakladača s obsluhou v počte 1 ks pre skládku posypového materiálu v obci Muráň***

Miestom poskytovania služby je  priestor skládky posypového materiálu verejného obstarávateľa v obci Muráň patriacej pod správu strediska Jelšava, okres Revúca v rozsahu podľa prílohy č. 3b Výzvy, ktoré množstvo je len predpokladané, teda objem prác nie je záväzný a verejný obstarávateľ má právo znížiť alebo zvýšiť objem poskytovaných služieb podľa potreby nezávislej od jeho vôle vyplývajúcej z poveternostných podmienok v priebehu trvania zmluvy, kedy sa verejný obstarávateľ bude riadiť ustanovením § 18 ZVO.

* 1. ***Časť predmetu zákazky č. 3 – Prenájom traktora s obsluhou v počte 4 ks pre stredisko Lučenec***

Miestom poskytovania služby sú komunikácie v okrese Lučenec v pôsobnosti strediska verejného obstarávateľa v Lučenci v rozsahu podľa prílohy č. 3c Výzvy, ktoré množstvo je len predpokladané, teda objem prác nie je záväzný a verejný obstarávateľ má právo znížiť alebo zvýšiť objem poskytovaných služieb podľa potreby nezávislej od jeho vôle vyplývajúcej z poveternostných podmienok v priebehu trvania zmluvy, kedy sa verejný obstarávateľ bude riadiť ustanovením § 18 ZVO.

* 1. ***Časť predmetu zákazky č. 4 – Prenájom vozidla s obsluhou v počte 1 ks pre úsek cesty Čechánky - Táňovo***

Miestom poskytovania služby je úsek cesty Čechánky – Táňovo v pôsobnosti strediska verejného obstarávateľa v Poltári, okres Lučenec v rozsahu podľa prílohy č. 3d Výzvy, ktoré množstvo je len predpokladané, teda objem prác nie je záväzný a verejný obstarávateľ má právo znížiť alebo zvýšiť objem poskytovaných služieb podľa potreby nezávislej od jeho vôle vyplývajúcej z poveternostných podmienok v priebehu trvania zmluvy, kedy sa verejný obstarávateľ bude riadiť ustanovením § 18 ZVO.

* 1. ***Časť predmetu zákazky č. 5 – Prenájom traktora s obsluhou v počte 1 ks pre úsek cesty Abelová – Budiná***

Miestom poskytovania služby je úsek cesty č. 2645 Abelová – cesty č. 2634 Budiná v pôsobnosti strediska verejného obstarávateľa v Lučenci, okres Lučenec v rozsahu podľa prílohy č. 3e Výzvy, ktoré množstvo je len predpokladané, teda objem prác nie je záväzný a verejný obstarávateľ má právo znížiť alebo zvýšiť objem poskytovaných služieb podľa potreby nezávislej od jeho vôle vyplývajúcej z poveternostných podmienok v priebehu trvania zmluvy, kedy sa verejný obstarávateľ bude riadiť ustanovením § 18 ZVO.

# Typ zmluvy

* 1. Zmluva o prevádzke dopravného prostriedku samostatne pre jednotlivé časti predmetu zákazky.

# Predpokladaná hodnota zákazky

* 1. Neuvádza sa.

# Trvanie zmluvy

* 1. Zmluva sa uzatvára na dobu určitú, a to do 15.04.2022 odo dňa nadobudnutia účinnosti zmluvy. Zmluva nadobúda platnosť dňom podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle obstarávateľa.

# Obhliadka predmetu zákazky

* 1. Obhliadka predmetu zákazky sa nevyžaduje.

#  Zdroj finančných prostriedkov

* 1. Predmet zákazky bude financovaný z vlastných zdrojov verejného obstarávateľa. Platba sa uskutoční na základe faktúry formou bankového prevodu v súlade s Obchodnými podmienkami (Zmluvy).

# Jazyk ponuky

9.1 Ponuka vrátane dokladov a dokumentov musí byť predložená v slovenskom jazyku. Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne predložiť preklad takýchto dokladov do štátneho jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je preklad v štátnom jazyku

# Podmienky predkladania ponúk

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

* 1. Predkladanie ponúk je umožnené registrovaným uchádzačom.
	2. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v bode 12. tejto Výzvy. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

* 1. Uchádzačom navrhovaná celková cena za poskytnutie predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta a vložená do systému JOSEPHINE v tejto štruktúre:
* celková cena za predmet zákazky bez DPH,
* sadzba DPH,
* celková cena za predmet zákazky vrátane DPH,
	1. V prípade, že uchádzač predloží listinnú ponuku, verejný obstarávateľ na ňu nebude prihliadať.

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	2. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	3. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
1. **Podmienky účasti**
	1. Uchádzač **musí** spĺňať podmienku účasti týkajúcu sa **osobného postavenia** v zmysle ustanovenia:
* **§ 32 ods. 1 písm. e) ZVO,** t. j. uchádzač **je oprávnený poskytovať službu**, ktorá zodpovedá predmetu zákazky,
* **§ 32 ods. 1 písm**. **f) ZVO,** t. j. **čestné vyhlásenie** (príloha č. 4 tejto Výzvy)**,** že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti **sa vyžaduje** predloženie čestného vyhlásenia. Dokument musí byť **podpísaný** štatutárnym zástupcom alebo osobou oprávnenou konať za uchádzača, nahratý vo formáte pdf.

# Obsah ponuky

* 1. Ponuka musí obsahovať:
* **Krycí list ponuky** v zmysle prílohy č. 5 tejto Výzvy, v ktorom musia byť uvedené základné identifikačné údaje v minimálnom rozsahu meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ s uchádzačom komunikovať, obchodné meno uchádzača, adresa, IČO a označenie súťaže,
* **Dokumenty**, ktorými uchádzač alebo skupina uchádzačov preukazuje splnenie podmienok účasti týkajúcich sa **osobného postavenia**  podľa bodu 11. tejto Výzvy,
* **Návrh na plnenie kritéria** v zmysle prílohy č. 1a až 1e tejto Výzvy podľa toho, na ktorú časť predmetu zákazky uchádzač predkladá ponuku, podpísaný uchádzačom (jeho štatutárnym zástupcom resp. ním splnomocnenou osobou),
* **Zmluvu o prevádzke dopravného prostriedku** (príloha č. 2a až 2e tejto Výzvy podľa toho, na ktorú časť predmetu zákazky uchádzač predkladá ponuku),vyplnenú apodpísanúuchádzačom (jeho štatutárnym zástupcom resp. ním splnomocnenou osobou),
* **Plnomocenstvo** v prípade, že za spoločnosť koná osoba oprávnená na základe plnej moci, pričom sa vyžaduje, aby podpis splnomocniteľa bol úradne overený.
* **Zoznam subdodávateľov** v zmysle prílohy č. 6 Výzvy, v ktorom uchádzač jednoznačne uvediejednotlivých subdodávateľov v prípade, že sa budú v istej miere podieľať na plnení predmetu zákazky

# Lehota na predkladanie ponúk

* 1. Ponuky musia byť **doručené do 29.11.2021 09:00:00 hod.**

Ponuka uchádzača predložená po uplynutí lehoty na predkladanie ponúk sa elektronicky neotvorí.

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

1. **Doplnenie, zmena a odvolanie ponuky**
	1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).
2. **Náklady na ponuku**

15.1 Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

1. **Rozdelenie zákazky na časti**
	1. Predmet zákazky sa delí na časti.
2. **Variantné riešenie**

17.1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

1. **Vyhradenie práva**

18.1 Verejný obstarávateľ si vyhradzuje právo:

a) zrušiť predmetnú zákazku,

b) zrušiť použitý postup zadávania zákazky na predmet zákazky v prípade, že sa zmenia okolnosti, za ktorých sa vyhlásilo VO,

c) neprijať ani jednu ponuku v prípade, že predložené cenové ponuky budú vyššie ako je suma finančných prostriedkov určených na realizáciu tejto zákazky.

Následne bude použitý postup zadávania zákazky zrušený.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia

- Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie informácií nachádzajúcich sa vo Výzve, prípadné doplnenie Výzvy, vysvetľovanie predložených ponúk, vysvetľovanie predložených dokladov atď. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma.
	3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Verejný obstarávateľ odporúča záujemcom, ktorí si vyhľadali verejné obstarávania prostredníctvom webovej stránky verejného obstarávateľa systému JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho verejného obstarávania prostredníctvom notifikačných e-mailov, aby v danom verejnom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk tak, aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Kritériá na vyhodnotenie ponúk a pravidlá ich uplatnenia

* 1. Kritériom na vyhodnotenie ponúk je najnižšia celková cena v EUR bez DPH, zaokrúhlená na dve desatinné miesta.
	2. Pod cenou sa rozumie celková cena za vykonanie predmetu zákazky v EUR bez DPH, ktorá je výsledkom vyplnenia návrhu na plnenie kritérií vypracovaného uchádzačom v zmysle špecifikácie predmetu zákazky uvedenej v bode 2.1 tejto Výzvy.

# Použitie elektronickej aukcie

* 1. Elektronická aukcia sa nepoužije.

# Prijatie ponuky a uzavretie zmluvy

* 1. Verejný obstarávateľ príjme ponuku uchádzača **s najnižšou celkovou cenou v EUR bez DPH za poskytnutie predmetu zákazky**.
	2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za poskytnutie predmetu zákazky v EUR bez DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za poskytnutie predmetu zákazky, na treťom mieste sa umiestni uchádzač s treťou najnižšou celkovou cenou za poskytnutie predmetu zákazky atď.
	3. Verejný obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.
	4. V prípade, ak víťazný uchádzač odstúpi od svojej ponuky alebo jej časti pred lehotou viazanosti alebo z akýchkoľvek dôvodov neuzatvorí s vyhlasovateľom zmluvu, vyhradzuje si verejný obstarávateľ právo osloviť na uzatvorenie zmluvy uchádzača, ktorý sa umiestnil ako druhý v poradí.

# Záverečné ustanovenia

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa ustanovenia § 117 ZVO nie je možné v zmysle ustanovenia § 170 ods. 7 písm. b) ZVO podať námietky.

# Prílohy

* Príloha č. 1a až 1e Výzvy – Návrh na plnenie kritéria podľa príslušnej časti predmetu zákazky
* Príloha č. 2a až 2e Výzvy – Zmluva o prevádzke dopravného prostriedku podľa príslušnej

 časti predmetu zákazky

* Prílohe č. 3a až 3e Výzvy – Rozsah činností a výkonov podľa príslušnej časti predmetu zákazky
* Príloha č. 4 Výzvy – Čestné vyhlásenie pre všetky časti predmetu zákazky spoločne
* Príloha č. 5 Výzvy – Krycí list ponuky pre všetky časti predmetu zákazky spoločne
* Príloha č. 6 Výzvy – Zoznam subdodávateľov pre všetky časti predmetu zákazky spoločne